ddrg/super_eurlex huggingface dataset:
Úradný vestník L 318 , 29/11/1985 S. 0001 - 0001

Fínske špeciálne vydanie: Kapitola 3 Zväzok 19 S. 0219

Španielske špeciálne vydanie: Kapitola 03 Zväzok 39 S. 0055

Švédske špeciálne vydanie: Kapitola 3 Zväzok 19 S. 0219

Portugalské špeciálne vydanie Kapitola 03 Zväzok 39 S. 0055



Nariadenie Rady (EHS) č. 3332/85 z 26 novembra 1985, ktorým sa mení a dopĺňa nariadenie (EHS) č. 1696/71 o spoločnej organizácii trhu s chmeľom RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 43, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené nariadením (EHS) č. 235/79 [2], najmä na jeho článok 7, so zreteľom na návrh Komisie [3], so zreteľom na stanovisko Európskeho parlamentu [4], keďže pomoc sa poskytuje uznávaným odbytovým organizáciám výrobcov v oblastiach spoločenstva, kde sú takéto skupiny schopné zabezpečiť primeraný príjem pre svojich členov a vykonávať efektívne riadenie dodávok na trh; keďže takéto skupiny by mali spravovať túto pomoc s úmyslom splniť tieto ciele; keďže jedna z úloh stanovených pre odbytové organizácie výrobcov spočíva v zlepšovaní pestovania chmeľu a v jeho prispôsobení požiadavkám trhu, najmä prechodom na iné odrody a reorganizáciou chmeľníc; keďže, aby sa podporilo úsilie o reštrukturalizáciu, odbytové organizácie výrobcov by tiež mali byť schopné použiť im poskytovanú pomoc na systémy zamerané na prechod na nové odrody a na reorganizáciu chmeľníc, PRIJALA TOTO NARIADENIE: Článok 1 Článok 7 nariadenia (EHS) č. 1696/71 sa týmto mení a dopĺňa takto: 1. odsek e) sa nahrádza takto: "e) riadenie systému pomoci ustanoveného v článku 12 pridelením každému členovi organizácie výrobcov jeho podielu pomoci proporcionálne k obrábanej ploche."; 2. vkladá sa tento odsek: "1a. Odbytové organizácie výrobcov môžu použiť pomoc na opatrenia určené na dosiahnutie cieľov uvedených v odseku 1 a) a b).". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 26. novembra 1985 Za Radu predseda J. F. Poos [1] Ú. v. ES L 175, 4.8.1971, s. 1. [2] Ú. v. ES L 34, 9.2.1979, s. 4. [3] Ú. v. ES C 257, 9.10.1985, s. 6. [4] Stanovisko dodané 15. novembra 1985 (ešte neuverejnené v úradnom vestníku). --------------------------------------------------
Úradný vestník L 335 , 13/12/1985 S. 0060 - 0060

Fínske špeciálne vydanie: Kapitola 1 Zväzok 2 S. 0057

Španielske špeciálne vydanie: Kapitola 01 Zväzok 5 S. 0033

Švédske špeciálne vydanie: Kapitola 1 Zväzok 2 S. 0057

Portugalské špeciálne vydanie Kapitola 01 Zväzok 5 S. 0033



Nariadenie Rady (ESUO, EHS, Euratom) č. 3520/85 z 12. decembra 1985, ktorým sa mení a dopĺňa nariadenie (Euratom, ESUO, EHS) č. 549/69, ktorým sa stanovujú kategórie úradníkov a ostatných zamestnancov Európskych spoločenstiev, na ktorých sa vzťahujú ustanovenia článku 12 odseku 2 článku 13 a článku 14 protokolu o výsadách a imunitách spoločenstva RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, najmä na druhý odsek jej článku 28, so zreteľom na Protokol o výsadách a imunitách Európskych spoločenstiev, najmä na jeho články 16 a 22; so zreteľom na návrh Komisie; so zreteľom na stanovisko Európskeho parlamentu [1]; so zreteľom na stanovisko Súdneho dvora; keďže nariadenie (ESUO, EHS, Euratom) č. 549/69 [2] , naposledy zmenené a doplnené nariadením (ESUO, EHS, Euratom) č. 2152/82 [3], má byť zmenené a doplnené vzhľadom na nasledujúce nariadenia: - nariadenie Rady (ESUO, EHS, Euratom) č. 1679/85 z 19. júna 1985, ktorým sa ustanovujú zvláštne a dočasné opatrenia týkajúce sa skončenia služobného pomeru niektorých úradníkov vedeckých a technických služieb Európskych spoločenstiev [4], - nariadenie Rady (ESUO, EHS, Euratom) č. 2799/85 z 27. septembra 1985, ktorým sa mení a dopĺňa Služobný poriadok úradníkov Európskych spoločenstiev a Pracovné podmienky zamestnávania ostatných zamestnancov Európskych spoločenstiev [5], - nariadenie Rady (ESUO, EHS, Euratom) č. 3518/85 z 12. decembra 1985, ktorým sa zavádzajú zvláštne opatrenia týkajúce sa skončenia služobného pomeru úradníkov Európskych spoločenstiev v dôsledku pristúpenia Španielska a Portugalska [6], PRIJALA TOTO NARIADENIE: Článok 1 "i) tí, ktorí majú nárok na príspevok v prípade skončenia služobného pomeru podľa článku 3 nariadenia (ESUO, EHS, Euratom) č. 1679/85, j) tí, ktorí majú nárok na podporu v nezamestnanosti stanovenej v článku 28a podmienok zamestnávania ostatných zamestnancov podľa článku 33 nariadenia (ESUO, EHS, Euratom) č. 2799/85, k) tí, ktorí majú nárok na príspevok v prípade skončenia služobného pomeru podľa článku 4, nariadenia (ESUO, EHS, Euratom) č. 3518/85." Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Uplatňuje sa odo dňa nadobudnutia účinnosti nariadenia uvedeného v článku 1. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. decembra 1985 Za Radu predseda R. Goebbels [1] Ú. v. ES C 229, 9.9.1985, s. 97. [2] Ú. v. ES L 74, 27.3.1969, s. 1. [3] Ú. v. ES L 228, 4.8.1982, s. 5. [4] Ú. v. ES L 162, 21.6.1985, s. 1. [5] Ú. v. ES L 265, 8.10.1985, s. 1. [6] Ú. v. ES L 335, 13.12.1985, s. 56. --------------------------------------------------
Úradný vestník L 335 , 13/12/1985 S. 0059 - 0059

Fínske špeciálne vydanie: Kapitola 1 Zväzok 2 S. 0055

Španielske špeciálne vydanie: Kapitola 01 Zväzok 5 S. 0032

Švédske špeciálne vydanie: Kapitola 1 Zväzok 2 S. 0055

Portugalské špeciálne vydanie Kapitola 01 Zväzok 5 S. 0032



Nariadenie Rady (ESUO, EHS, Euratom) č. 3519/85 z 12. decembra 1985, ktorým sa mení a dopĺňa nariadenie (EHS, Euratom, ESUO) č. 260/68, ktorým sa určujú podmienky a postup uplatňovania dane v prospech Európskych spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, so zreteľom na Protokol o výsadách a imunitách Európskych spoločenstiev, najmä na jeho článok 13, so zreteľom na návrh Komisie, so zreteľom na stanovisko Európskeho parlamentu [1], keďže nariadenie Rady (EHS, Euratom, ESUO) č. 260/68 [2], naposledy zmenené a doplnené nariadením (ESUO EHS, Euratom) č. 2151/82 [3], by sa malo zmeniť a doplniť tak, aby bralo do úvahy nasledujúce nariadenia: - nariadenie Rady (ESUO EHS, Euratom) č. 1679/85 z 19. júna 1985, ktorým sa ustanovujú zvláštne a dočasné opatrenia týkajúce sa skončenia služobného pomeru niektorých úradníkov vedeckých a technických služieb Európskych spoločenstiev [4], - nariadenie Rady (ESUO EHS, Euratom) č. 2799/85 z 27. septembra 1985, ktorým sa mení a dopĺňa Služobný poriadok úradníkov Európskych spoločenstiev a Podmienky zamestnávania ostatných zamestnancov Európskych spoločenstiev [5], - nariadenie Rady (ESUO, EHS, Euratom) č. 3518/85 z 12. decembra 1985, ktorým sa zavádzajú zvláštne opatrenia týkajúce sa skončenia služobného pomeru úradníkov Európskych spoločenstiev v dôsledku pristúpenia Španielska a Portugalska [6], PRIJALA TOTO NARIADENIE: Článok 1 - "tí, ktorí majú nárok na príspevky za ukončenie služby podľa článku 3 nariadenia (ESUO, EHS, Euratom) č. 1679/85; - tí, ktorí majú nárok na podporu v nezamestnanosti podľa článku 28a podmienok zamestnávania ostatých zamestnancov, ako vyplýva z článku 33 nariadenia (ESUO, EHS, Euratom) č. 2799/85; - tí, ktorí majú nárok na príspevok za ukončenie služieb podľa článku 4 nariadenia (ESUO, EHS, Euratom) č. 3518/85" . Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Uplatňuje sa od dátumu nadobudnutia účinnosti nariadenia uvedeného v článku 1. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. decembra 1985 Za Radu predseda R. Goebbels [1] Ú. v. ES C 229, 9.9.1985, s. 97. [2] Ú. v. ES L 56, 4.3.1968, s. 8. [3] Ú. v. ES L 228, 4.8.1982, s. 4. [4] Ú. v. ES L 162, 21.6.1985, s. 1. [5] Ú. v. ES L 265, 8.10.1985, s. 1. [6] Ú. v. ES L 335, 13.12.1985, s. 56. --------------------------------------------------
Úradný vestník L 356 , 31/12/1985 S. 0064 - 0064

Fínske špeciálne vydanie: Kapitola 3 Zväzok 20 S. 0021

Španielske špeciálne vydanie: Kapitola 03 Zväzok 39 S. 0215

Švédske špeciálne vydanie: Kapitola 3 Zväzok 20 S. 0021

Portugalské špeciálne vydanie Kapitola 03 Zväzok 39 S. 0215



Nariadenie Komisie (EHS) č. 3759/85 z 23. decembra 1985, ktorým sa menia a dopĺňajú niektoré nariadenia v sektore vajec a v sektore hydinového mäsa z dôvodu pristúpenia Španielska a Portugalska KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, keďže podľa článku 396 Aktu o pristúpení by sa mali upraviť nasledujúce nariadenia týkajúce sa vajec a hydinového mäsa: - nariadenie Komisie (EHS) 95/69 [1], naposledy zmenené a doplnené nariadením (EHS) 1943/85 [2]; - nariadenie Komisie (EHS) 1868/7 [3], zmenené a doplnené Aktom o pristúpení Helénskej republiky; keďže podľa článku 2 ods. 3 Zmluvy o pristúpení môžu orgány spoločenstva pred pristúpením prijať opatrenia uvedené v článku 396 Aktu, PRIJALA TOTO NARIADENIE: Článok 1 1. Nariadenie (EHS) 95/69 sa týmto mení a dopĺňa takto: - do článku 2 ods. 2 sa pridajú tieto výrazy: Španielsko: | 11 | Portugalsko: | 12 | - do článku 11 ods. 2 sa pridajú tieto výrazy: do a) | "huevos de gallinas camparasovos de campo — sistema extensivo" | do b) | "huevos de gallinas camperasovos de campo —sistema intensivo", | do c) | "huevos de gallinas criadas en el suéloovos de cama", | do d) | "huevos de gallinas criadas en bateriaovos de capoeira". | - do článku 11 ods. 7 sa pridajú tieto výrazy: "huevos de gallinas camperas — sistema extensivo" "huevos de gallinas camperas" , "huevos de gallinas criadas en el suelo" , "huevos de gallinas criadas en batería". "ovos do campo" , "ovos do campo — sistema intensivo" , "ovos de cama" , "ovos de capoeira". 2. Do článku 1 nariadenia Komisie (EHS) 1868/77 sa pridajú tieto výrazy: "—ESP.pre Španielsko," | | "—PORT." | pre Portugalsko.“ | 3. Do prvej poznámky pod čiarou v prílohe II nariadenia (EHS) 1868/77 sa pridajú tieto výrazy: —Španielsko: | jedenásť provincií, | —Portugalsko: | len jeden región. | 4. Nariadenie (EHS) 2785/80 [4] sa týmto mení a dopĺňa takto: - do článku 2 ods. 1 sa pridajú tieto výrazy: "CONTENIDO EN AGUA SUPERIOR AL LÍMITE CEE" , "CONTEUDO EM AGUA SUPERIOR AO LIMITE CEE". - do článku 3 sa pridajú tieto výrazy: "CONTIENE UNA SOLUCIÓN DE POLIFOSFATO" , "CONTÉM UMA SOLUSÃO DE POLIFOSFATO". Článok 2 Toto nariadenie nadobúda účinnosť 1. marca 1986 s výhradou nadobudnutia platnosti Zmluvy o pristúpení. Zmeny a doplnenia v portugalskom jazyku sa neuplatnia až do ukončenia prvého štádia uvedeného v článku 260 Aktu o pristúpení. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. decembra 1985 Za Komisiu Frans Andriessen podpredseda [1] Ú. v. ES L 13, 18.1.1969, s. 13. [2] Ú. v. ES L 181, 13.7.1985, s. 34. [3] Ú. v. ES L 209, 17.8.1977, s. 1. [4] Ú. v. ES L 288, 31.10.1980, s. 13. --------------------------------------------------
Úradný vestník L 367 , 31/12/1985 S. 0021 - 0021

Fínske špeciálne vydanie: Kapitola 3 Zväzok 20 S. 0039

Španielske špeciálne vydanie: Kapitola 03 Zväzok 40 S. 0023

Švédske špeciálne vydanie: Kapitola 3 Zväzok 20 S. 0039

Portugalské špeciálne vydanie Kapitola 03 Zväzok 40 S. 0023



Nariadenie Rady (EHS) č. 3795/85 z 20. decembra 1985, ktorým sa v dôsledku pristúpenia Španielska a Portugalska upravuje nariadenie (EHS) č. 1674/72 ustanovujúce všeobecné pravidlá poskytovania a financovania pomoci pre osivá RADA EURÓPSKYCH SPOLOČENSTIEV, so zreteľom na Zmluvu o pristúpení Španielska a Portugalska, najmä na jej článok 396, so zreteľom na návrh Komisie, keďže sa v dôsledku pristúpeniu Španielska a Portugalska majú v súlade s článkom 396 Aktu o pristúpení vykonať úpravy nariadenia (EHS) č. 1674/72 [1], naposledy zmeneného a doplneného nariadením (EHS) č. 1659/81 [2]; keďže inštitúcie spoločenstiev môžu podľa článku 2 ods. 3 Zmluvy o pristúpení Španielska a Portugalska prijať ešte pred pristúpením opatrenia uvedené v článku 396 Aktu o pristúpení, PRIJALA TOTO NARIADENIE: Článok 1 Do článku 1 nariadenia (EHS) č. 1674/72 sa doplní tento odsek: "3. Počas trvania odchýlok uvedených v článku 344 ods. 1 Aktu o pristúpení sa pomoc poskytne tiež pre základné a certifikované osivá vyrobené v Portugalsku, ktoré sú predmetom rozhodnutia podľa článku 344 ods. 3 uvedeného Aktu." Článok 2 Toto nariadenie nadobúda účinnosť 1. marca 1986 pod podmienkou vstupu Zmluvy o pristúpení Španielska a Portugalska do platnosti. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. decembra 1985. Za Radu predseda R. Steichen [1] Ú. v. ES L 177, 4.8.1972, s. 1. [2] Ú. v. ES L 166, 24.6.1981, s. 1. --------------------------------------------------
Úradný vestník L 247 , 14/09/1985 S. 0012 - 0012

Fínske špeciálne vydanie: Kapitola 3 Zväzok 19 S. 0159

Španielske špeciálne vydanie: Kapitola 03 Zväzok 37 S. 0237

Švédske špeciálne vydanie: Kapitola 3 Zväzok 19 S. 0159

Portugalské špeciálne vydanie Kapitola 03 Zväzok 37 S. 0237



Nariadenie Komisie (EHS) 2591/85 z 13. septembra 1985, ktorým sa mení a dopĺňa nariadenie (EHS) č. 1351/72 o uznávaní organizácií výrobcov pre chmeľ KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1] naposledy zmenené a doplnené Aktom o pristúpení Grécka, najmä na jeho článok 7 (5), keďže nariadenie Komisie (EHS) č. 1351/72 [2] zmenené a doplnené nariadením (EHS) č. 2564/77 [3] ustanovuje požiadavky a podmienky, za ktorých členské štáty môžu predĺžiť uznanie odbytovej organizácie výrobcov alebo združenia uznaných odbytových organizácií výrobcov alebo ho odobrať; keďže v prípadoch, ak sa pomoc na produkciu poskytuje uznaným odbytovým organizáciám výrobcov, táto sa môže použiť na programy zamerané na stabilizáciu trhu; keďže členské štáty by mali monitorovať využívanie pomoci uznanými odbytovými organizáciami výrobcov v súvislosti s úlohami, ktoré im boli pridelené; keďže by sa malo prijať ustanovenie pre vymáhanie vyplatenej pomoci, ak sa zdá, že sa nevyužívajú v súlade s požiadavkami a podmienkami stanovenými v nariadení (EHS) č. 1696/71; keďže opatrenia stanovené v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE: Článok 1 Článok 4 (3) nariadenia (EHS) č. 1351/72 sa nahrádza takto: "3. Členské štáty uplatňujú nepretržitý dohľad nad tým, aby uznané odbytové organizácie dodržiavali podmienky pre ich uznanie a dohľad nad správou akejkoľvek poskytnutej pomoci. Ak sa javí, že správa pomoci nie je kompatibilná s článkom 7 (1) nariadenia (EHS) č. 1696/71, najmä s cieľmi opatrení uvedenými v druhej zarážke jeho bodu e), členské štáty prijmú potrebné opatrenia na vymáhanie dotknutých čiastok od príslušných uznaných odbytových organizácií výrobcov." Článok 2 Toto nariadenie nadobudne účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. septembra 1985 Za Komisiu Frans Andriessen podpredseda [1] Ú. v. ES L 175, 4.8.1971, s. 1. [2] Ú. v. ES L 148, 30.6.1972, s. 13. [3] Ú. v. ES L 299, 23.11.1977, s. 9. --------------------------------------------------
Úradný vestník L 367 , 31/12/1985 S. 0006 - 0006

Fínske špeciálne vydanie: Kapitola 3 Zväzok 20 S. 0038

Španielske špeciálne vydanie: Kapitola 03 Zväzok 40 S. 0008

Švédske špeciálne vydanie: Kapitola 3 Zväzok 20 S. 0038

Portugalské špeciálne vydanie Kapitola 03 Zväzok 40 S. 0008



Nariadenie Rady (EHS) č. 3791/85 z 20. decembra 1985 upravujúce niektoré nariadenia týkajúce sa sektora vajec a hydinového mäsa následne po pristúpení Španielska a Portugalska RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení Španielska a Portugalska, a najmä na jeho článok 396 ods. 2, so zreteľom na návrh Komisie, keďže podľa článku 396 Aktu o pristúpení by sa v sektore vajec a hydiny následne po pristúpení Španielska a Portugalska mali urobiť úpravy k nariadeniu Rady (EHS) č. 2772/75 z 29. októbra 1975 o obchodných normách pre vajcia [1], naposledy zmenenom a doplnenom nariadením (EHS) č. 3341/84 [2], a nariadením Rady (EHS) č. 2782/75 z 29. októbra 1975 o produkcii násadových vajec a jednodňovej hydiny a ich uvádzaní na trh [3], naposledy zmenenom a doplnenom nariadením (EHS) č. 3485/80 [4]; keďže podľa článku 2 ods. 3 Zmluvy o pristúpení môžu inštitúcie spoločenstva pred pristúpením prijať opatrenia uvedené v článku 396 Aktu o pristúpení, pričom takéto opatrenia nadobudnú účinnosť s výhradou nadobudnutia účinnosti a v deň nadobudnutia účinnosti uvedenej zmluvy; keďže podľa článku 261 Aktu o pristúpení sa uplatňovanie opatrení týkajúcich sa Portugalska musí odložiť až do ukončenia prvého štádia, PRIJALA TOTO NARIADENIE: Článok 1 1. Do druhého pododseku článku 17 ods. 2 nariadenia (EHS) č. 2772/75 sa pridávajú tieto zarážky: "— PERIODO DE EMBALAGE DE… AL…" , "— PERIODO DE EMBALAGEM DE… A…" . 2. Do prvého pododseku článku 17 ods. 3 nariadenia (EHS) č. 2772/75 sa pridávajú tieto zarážky: "— EMBALADO EL…" , "— EMBALADO EM…" . Článok 2 1. V článku 5 ods. 3 nariadenia (EHS) č. 2782/75 sa slová "huevo para incubar, ovos para incubaçao" vkladajú za slová "uova de cova". 2. V článku 6 nariadenia (EHS) č. 2782/75 sa slová ""para incubar", "para incubaçao"" vkladajú za slovo "cova". Článok 3 Toto nariadenie nadobúda účinnosť 1. januára 1986 s výhradou nadobudnutia účinnosti Zmluvy o pristúpení Španielska a Portugalska. Bude sa uplatňovať od 1. marca 1986 z výnimkou zmien a doplnení v portugalčine, ktorých uplatňovanie sa presúva až do konca prvého štádia uvedeného v článku 260 Aktu o pristúpení. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. decembra 1985 Za Radu predseda R. Steichen [1] Ú. v. ES L 282, 1.11.1975, s. 56. [2] Ú. v. ES L 312, 30.11.1984, s. 7. [3] Ú. v. ES L 282, 1.11.1975, s. 100. [4] Ú. v. ES L 365, 31.12.1980, s. 1. --------------------------------------------------
Úradný vestník L 210 , 07/08/1985 S. 0013 - 0013

Fínske špeciálne vydanie: Kapitola 3 Zväzok 19 S. 0066

Španielske špeciálne vydanie: Kapitola 03 Zväzok 36 S. 0239

Švédske špeciálne vydanie: Kapitola 3 Zväzok 19 S. 0066

Portugalské špeciálne vydanie Kapitola 03 Zväzok 36 S. 0239



Nariadenie Komisie (EHS) č. 2249/85 z 2. augusta 1985, ktorým sa mení a dopĺňa nariadenie 467/67/EHS stanovujúce prevodné sadzby, spracovateľské náklady a hodnotu vedľajších produktov pre rôzne štádiá spracovania ryže KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1418/76 [1] z 21. júna 1976 o spoločnej organizácii trhu s ryžou, ktoré bolo naposledy zmenené a doplnené nariadením (EHS) č. 1025/84 [2], a najmä na jeho článok 19, keďže článok 2 (1) a (2) nariadenia Komisie 467/67/EHS [3], naposledy zmenenom a doplnenom nariadením (EHS) 1584/84 [4], stanovil spracovateľské náklady, ktoré sa majú brať do úvahy na určité štádiá spracovania; keďže v dôsledku zmien v cenách, spracovateľské náklady na tieto štádiá sa taktiež zmenili a tieto zmeny by sa mali zobrať do úvahy; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 V článku 2 (1) a (2) nariadenia 467/67/EHS "45,00 ECU" sa týmto nahrádza údajom "47.13 ECU". Článok 2 Toto nariadenie nadobúda účinnosť 1. septembra 1985. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. augusta 1985 Za Komisiu Jacques Delors predseda [1] Ú. v. ES. L 166, 25.6.1976, s. 1. [2] Ú. v. ES. L 107, 19.1.1984, s. 13. [3] Ú. v. ES. L 204, 24.8.1967, s. 1. [4] Ú. v. ES. L 148, 5.6.1984, s. 16. --------------------------------------------------
Úradný vestník L 251 , 20/09/1985 S. 0040 - 0040

Fínske špeciálne vydanie: Kapitola 3 Zväzok 19 S. 0163

Španielske špeciálne vydanie: Kapitola 03 Zväzok 38 S. 0005

Švédske špeciálne vydanie: Kapitola 3 Zväzok 19 S. 0163

Portugalské špeciálne vydanie Kapitola 03 Zväzok 38 S. 0005



Nariadenie Komisie (EHS) č. 2651/85 z 19. septembra 1985, ktorým sa mení a dopĺňa nariadenie (EHS) č. 2248/85, pokiaľ ide o osvedčenie požadované pre vývoz určitých syrov do Spojených štátov amerických KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2931/79 z 20. decembra 1979 o poskytnutí pomoci pre vývoz poľnohospodárskych výrobkov, ktorý môže mať prospech z osobitnej dovoznej úpravy v tretej krajine [1], najmä na jeho článok 1 ods. 2, keďže nariadenie Komisie (EHS) č. 2248/85 z 25. júla 1985 o podrobných pravidlách pre administratívnu pomoc s vývozom ementálskeho syra podliehajúceho množstevným obmedzeniam, ktorý je oprávnený na osobitnú úpravu o dovoze do Spojených štátov amerických [2], zaviedlo vývozné osvedčenie pre ementálsky syr s cieľom posilnenia administratívnej spolupráce so Spojenými štátmi americkými a zabezpečenia plného využitia kvóty; keďže americké colné orgány klasifikujú výrobok oprávnený na osobitnú úpravu o dovoze pod položkou "950.10 B Švajčiarsky alebo ementálsky syr s otvormi" keďže osvedčenie stanovené v prílohe k nariadeniu (EHS) č. 2248/85 by sa preto malo podľa toho prijať; keďže Riadiaci výbor pre mlieko a mliečne výrobky nedoručil stanovisko v rámci lehoty stanovenej jeho predsedom, PRIJALA TOTO NARIADENIE: Článok 1 Nariadenie (EHS) č. 2248/85 sa týmto mení a dopĺňa takto: 1. V názve nariadenia sa slová "Ementálsky syr" nahrádzajú slovami "určité syry". 2. Článok 1 sa nahrádza takto: "Článok 1 Pre vývoz syrov uvedených v prílohe I, ktoré spadajú pod podpoložku 117.60.25 Tarifného zoznamu Spojených štátov do Spojených štátov amerických a ktoré podliehajú množstevným obmedzeniam, kompetentný orgán vyvážajúceho členského štátu vydá, na žiadosť vývozcu, osvedčenie zhodujúce sa so vzorom v prílohe II". 3. V článku 4 sa vypúšťa slovo "ementálsky". 4. V článku 5 sa vypúšťa slovo "ementálsky". 5. Vkladá sa nasledujúca príloha I: " PRÍLOHA I Zoznam druhov syra uvedených v článku 1 Podpoložka | Druh syra | Ex 04.04 A | Ementál | Ex 04.04 E I b) 2 | Maasdam | Samsoe | Svenbo | " 6. Pôvodná príloha sa zmení na prílohu II a slová "Osvedčenie pre vývoz ementálskeho syra do Spojených štátov amerických". sa nahrádzajú slovami "Osvedčenie pre vývoz švajčiarskeho a ementálskeho syra s otvormi do Spojených štátov amerických". Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. septembra 1985 Za Komisiu Frans Andriessen podpredseda [1] Ú. v. ES L 334, 28.12.1979, s. 8. [2] Ú. v. ES L 210, 7.8.1985, s. 9. --------------------------------------------------